Kyproksen punta

Kyproksen punta (epävirallisesti myös Kyproksen liira) oli Kyproksen tasavallan virallinen rahayksikkö ennen siirtymistä euroon. Sen valuuttakoodi oli CYP. Kyproksen punta jakaantui 100 centiin.

Euroopan unioni hyväksyi heinäkuussa 2007 Kyproksen hakemuksen liittyä euroalueeseen. Kypros otti eurot käyttöön 1.1.2008. Kyproksen punta oli sidottu euroon arvolla 1 € = 0,585274 CYP.

Kolikot

 1 cent 
 2 centiä 
 5 centiä 
 10 centiä
 20 centiä
 50 centiä

Setelit

 1 punta (Kuvassa kyproslainen tyttö perinneasussa) 
 5 puntaa (Kuvassa kalkkikivestä veistetty nuoren miehen pää 5. vuosisadalta e.a.a.) 
 10 puntaa (Kuvassa marmorista veistetty metsästyksen jumalattaren Artemiin pää roomalaiskaudelta) 
 20 puntaa (Kuvassa jumalatar Afroditen rintakuva 1. vuosisadalta e.a.a.)

Lähteet 

Kyproksen talous
Euroalueen entiset kansalliset rahayksiköt